**NAVODILA DIJAKOM ZA PRAKTIČNO USPOSABLJANJE Z DELOM V VRTCIH**

Na praktičnem usposabljanju (PU) dijaki z **aktivnim vključevanjem** v neposredni delovni proces vrtca spoznajo organizacijo dela v vrtcu in vlogo udeležencev v tem procesu in se praktično usposabljajo za opravljanje nalog pomočnika vzgojitelja. Ob teh izkušnjah pa naj vam PUD omogoči tudi presojo o pravilnosti poklicne odločitve.

**Obveznosti dijakov so:**

* **aktivno vključevanje v neposredni delovni proces,** ob čemer spoznavajo življenje in delo v vrtcu, organizacijo dela in vlogo udeležencev v tem procesu, otroke, dela in naloge, pomočnika vzgojitelja in vzgojitelja predšolskih otrok ter starše, organiziranost vrtcev, delitev dela v njem ter različne dejavnosti, ki potekajo v vrtcu;
* **vestno in odgovorno opravljati dela in naloge** vvrtcu ter sodelovati pri vseh aktivnostih, tudi pri delu s starši;
* **upoštevati in spoštovati dnevno rutino,** hišni red in druge z zakonom predpisane dokumente o delovni disciplini in varstvu pri delu (s temi dokumenti dijake seznani pedagoški vodja v vrtcu);
* **upoštevati kurikulum za vrtce – redno ga tudi nosite s seboj v vrtec (!);**
* **izpolnjevati vse obveznosti, ki so določene s splošnimi akti šole in vrtca** (v času praktičnega usposabljanja so disciplinsko in odškodninsko odgovorni);
* **oblačenje in obuvanje v skladu z zahtevami**, določenimi v dokumentih vrtca;
* **na pedagoško delo se lahko tudi pisno pripravljajo,** in sicer po navodilih, ki so jih dobili v šoli in navodilih, ki jim jih posreduje mentorica v vrtcu;
* biti **vljudni in spoštljivi do vseh** ljudi v vrtcu; s svojim vedenjem in ravnanjem predstavljajo identifikacijski vzor za otroke in hkrati predstavljajo našo šolo, zato pričakujemo primerno vedenje (pozdrav ob vstopu v igralnico, predstavijo se otrokom, vzgojiteljem, staršem …)
* imeti **izključen zvok prenosnega telefona;**
* imeti **urejeno svojo garderobo;**
* **točno in redno prihajati v vrtec;**
* **ne smejo žvečiti žvečilnih gumijev;**
* v primeru bolezni v vrtec **sporočiti svojo odsotnost.**

**Na praktičnem usposabljanju z delom naj dijaki:**

* poskušajo zaznati potek celotnega dela, ne samo posameznih delčkov,
* posvečajo pozornost vsem otrokom oz. celotnemu delu v skupini otrok in ne samo enemu ali nekaterim otrokom,
* pridobijo čim več informacij (sprašujejo, se pogovarjajo z vzgojiteljico in pomočnico) o vrtcu, dejavnostih, projektih, poteku dela, otrocih, o posebnostih skupine, nadarjenih otrocih in otrocih s posebnimi potrebami ter metodah in načinih dela v skupini.

**Dijaki vodijo o svojem delu dnevnik:**

* dnevnik **pišejo sproti** (po vsakem obisku vrtca)
* dnevnik **oddajo mentorici v podpis pri naslednjem obisku vrtca**
* podpisan dnevnik **oddajo na šoli organizatorki PUD,** prvič v času od **8. do 11. oktobra** 2018**,** drugič v času **od 3. do 6. decembra** 2018, tretjič pa po končanem PUD, **od 1. do 4. aprila 2019.** Natančni termini za zadnjo oddajo bodo določeni naknadno.
* **Dnevnik oddate v srajčki oz. mapi, ki ga dobro zavaruje, ob zadnji oddaji pa mora biti vezan.**

**Odsotnost dijakov:**

* Dijaki so **dolžni seznaniti mentorico z odsotnostjo vnaprej**, če imajo določene obveznosti (specialistične preglede, tekmovanja …). Če so odsotni, v dnevnik zabeležijo datum, vzrok odsotnosti in priložijo **zdravniško opravičilo** ali opravičilo kluba zaradi tekmovanj ali nastopov ter zapišejo datum nadomeščanja. Vsako odsotnost morajo nadomeščati. Nadomeščanje lahko poteka med počitnicami.
* Če bodo imeli dijaki v času praktičnega usposabljanja obveznosti na šoli (npr. nastop s pevskim zborom in podobno), bodo o tem pravočasno obvestili vrtec. Dijaku se za ta dan prizna opravljeno PUD, dijak pa v dnevnik zapiše svojo dejavnost za ta dan.
* Dijaki PUD lahko delno opravljajo tudi med počitnicami (nadomeščanje opravičene odsotnosti).

**Ocenjevanje**

Praktično usposabljanje se ocenjuje z oceno: **opravil** ali **ni opravil**. Ni opravil je negativna ocena.

Kandidat ima opravljeno PUD, če je:

* Opravil **95% ur** obveznega PUD v vrtcu,
* oddal **dnevnik** na šoli,
* je mentor podal ob koncu PUD **evidenco prisotnosti in oceno** praktičnega usposabljanja praktikanta.

**Izpitni nastopi**

Kandidat mora v okviru PUD opraviti tudi tri izpitne nastope. Izpitni nastopi so sestavni del 4. predmeta poklicne mature – izpitni nastop in zagovor.

**V vrtec prinesite (!!!):**

- Potrdilo o opravljenem izpitu iz varstva pri delu.

- Obrazec o seznanjenosti z varstvom pri delu.

**Prvi dan PUD se ob prihodu (ob 8. uri) najavite ravnateljici vrtca oz. vodji enote.**

**Trajanje PUD:**

PUD poteka 7 ur v vrtcu, 1 ura pa je namenjena pisanju dnevnika.

Začetek PUD v vrtcih bo 14. 9. 2018, konec pa 29. 3. 2019.

|  |  |  |  |
| --- | --- | --- | --- |
| 7. 9. 2018 | Navodila za PUD | 4. ABCD | ŠOLA |
| od 14. 9. 2018 do 29. 3. 2019 | PUD v vrtcih ob 8. uri (vsak petek po 7 ur v vrtcu + 1 ura za pisanje dnevnika). Zadnji teden v marcu strnjeno (25. 3. – 29. 3. 2019). Skupaj 29 dni. | 4. ABCD | VRTCI |
| 24. 12. 2018 (ponedeljek) | PUD v vrtcih (zato boste prosti 11. maja 2019, ko je delovna sobota) | 4. ABCD | VRTCI |
| 27. september 2018 (četrtek) | Ekskurzija na avstrijsko koroško: nastopi z igrico v dvojezičnih vrtcih in delavnice. **Dijaki, ki so pri modulu TJO, so ta dan v vrtcu na PUD!!!** | 4. ABCD | CELOVEC, … |
| 13. oktober 2018 (sobota) | JESENSKO RAJANJE | 4. ABCD | ŠOLA |

**Skladno s šolskimi obveznostmi in šolskim koledarjem bodo dijaki odsotni na praktičnem usposabljanju v času praznikov in počitnic.**

|  |  |
| --- | --- |
| Jesenske počitnice in praznik | od 29. oktobra do 2. novembra 2018 |
| Novoletne počitnice | od 25. decembra 2018 do 2. januarja 2019 |
| Informativni dan | 15. februarja 2019 |
| Zimske počitnice | od 25. februarja do 1. marca 2019 |

**Dneve odsotnosti lahko dijaki nadomeščajo med počitnicami in tudi ob naknadno dogovorjenih dnevih, ko bodo prosti pouka.**

Želim vam, da vam bo praktično usposabljanje v veselje in zadovoljstvo!

Organizatorica PUD:

Mojca Zupan

e-naslov: mojca.zupan@svsgl.si